open-index/open-wikipedia-markdown huggingface dataset:
Real da República Federal de Centroamérica

: *Para outras moedas coa denominación de "real", véxase a páxina de homónimos **Real**.*

[miniatura|8 **reais da República Federal de Centroamérica** de [1831.]]

O **real** foi a moeda de curso legal da República de Centroamérica e da República Federal de Centroamérica a partir de 1824. O seu múltiplo en ouro era o escudo, que equivalía a dezaseis reais de prata. A derradeira cuñaxe a nome da Federación produciuse en 1851.

## Moedas 
[miniatura|Moeda de ouro de [1834 con valor de 4 escudos, como múltiplo do real de prata.]]

O real da República Federal de Centroamérica substituíu á par o real colonial español que circulaba ata entón e que seguiu circulando simultaneamente durante anos. As primeiras moedas da Federación foron cuñadas en 1824; un Decreto do 19 de abril dese ano autorizaba unicamente a Casa da Moeda de Guatemala para a produción do circulante que se utilizaría na Federación. Esa primeira serie guatemalteca compúñase de moedas de prata de 1/4, 1/2, 1 e 8 reais, e de ouro de 1/2, 1, 2, 4 e 8 escudos.

Posteriormente cuñaron tamén as cecas de Honduras (1/2, 1 e 2 reais) e Costa Rica (1/4, 1/2, 1 e 2 reais, e 1/2, 1, 2, 4 e 8 escudos), ata as derradeira cuñaxes de 1851 a nome da Federación.

Ao constituírense as Provincias Unidas do Centro de América foi expandindo o seu uso nos Estados constitutivos da República de Centroamérica, ata que foi substituíndose progresivamente polos respectivos reais de cada república independente: o real costarriqueño, o real salvadoreño, o peso guatemalteco, o peso nicaraguano e o real hondureño.

## Notas 
## Véxase tamén 
### Outros artigos 
* Historia de América Central

### Bibliografía 
* Jovel, J. R. 1999). *Historia numismática de El Salvador en el siglo XIX*. 3 volumes. San Salvador. ISBN 9789992376386
* Krause, C. L.; Mishler, C. (1991). *Standard Catalog of World Coins: 1801-1991 (18th ed.)*. Krause Publications. ISBN 0873411501
Krom

***Krom*** é un filme albanés de 2015 dirixido por Bujar Alimani. Foi escollido como candidato de Albania para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Elenco 
* Frefjon Ruci
* Klodjana Keco
* Mirela Naska
* Kasem Hoxha

## Notas 
## Véxase tamén 
### Outros artigos 
* Filmes de Albania propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Manuel Carreira Vérez

**Manuel María Carreira Vérez**, nado en Vilarrube (Valdoviño) o 31 de maio de 1931 e finado en Salamanca o 3 de febreiro de 2020, foi un teólogo, filósofo e astrofísico galego.

## Traxectoria 
Nado en Valdoviño, pasou grande partre da súa infancia en Vilalba. Ingresou na Compañía de Xesús en 1948. Estudou na Universidade de Salamanca lingas clásicas e filosofía na Universidade Pontificia Comillas. No 1957 marchou ós EEUU, licenciándose anos máis tarde en Teoloxía. Ordenouse sacerdote no 1960, en West Waden (EEUU) e continuou a estudar física en Cleveland, doutorándse no 1971 en Washington cunha tese sobre os raios cósmicos titorada por Clyde Cowan. Dende ese ano, ensina Física e Astronomía en Washington e Cleveland, e Filosofía da Natureza na Universidade Pontificia de Comillas en Madrid, dividindo o ano escolar entre ámbolos dous países. Durante quince anos foi membro da directiva do Observatorio Vaticano, onde impartiu cursos e traballou no desenvolvemento de técnicas fotográficas para Astronomía. Asemade, asesorou á NASA e ten publicados varios libros.

Inventou un soporte para prismáticos, polo que se lle concedeu unha patente nos Estados Unidos, e un sistema óptico pregado, referenciado na edición de outubro de 2002 da revista Sky and Telescope.

## Obras 
* *Reason, Science & Revelation* (2014) con Julio A. Gonzalo.
* *Metafísica de la materia: Núcleos temáticos de Filosofía de la Naturaleza, materia no viviente* (2001) ISBN 978-84-8468-034-5.
* *El hombre y el Universo ¿Somos fruto del azar?* (2009) 
* *En torno al Darwinismo* (2010) 

## Premios e distincións 
Medalla Castelao outorgada pola Xunta de Galicia en 1999.

## Notas 
## Véxase tamén 
### Bibliografía 
* Currículo en Galicia Dixital
* Currículo en Web Archive
Illa Santa Bárbara

O topónimo **illa Santa Bárbara** pode referirse a:
* **Illa Santa Bárbara**, illa no océano Atlántico, na costa do Brasil, que administrativamente forma parte do estado de Baía.
* **Illa Santa Bárbara**, illa no océano Pacífico, a máis pequena do arquipélago das illas do Canal, en California, Estados Unidos.
Agnes Pockels

**Agnes Luise Wilhelmine Pockels**, nada en Venecia o 14 de febreiro de 1862 e finada en Brunswick o 21 de novembro de 1935, foi unha científica e enxeñeira química, pioneira no campo da tensión superficial e as monocapas.

## Traxectoria 
Agnes Pockels naceu en 1863 en Venecia, na actual Italia. O seu pai serviu no exército austríaco e cando caeu enfermo de malaria, a familia mudouse a Brunswick, Baixa Saxonia, en 1871.

Agnes case non tivo acceso á educación formal, dedicándose principalmente a tarefas de coidados, tanto a coidar dos seus pais como do seu irmán máis novo. Aínda así, tivo grandes contribucións á ciencia, principalmente no campo da tensión superficial.

Desde nena tivo grande interese nas ciencias naturais, principalmente na física, gusto que adquiriu mentres estudaba no Instituto Municipal para Nenas en Brunswich, estudos que compaxinou co traballo nas tarefas de casa. Estes foron os únicos estudos formais que realizou, pois ao acabar o instituto en Alemaña as mulleres non tiñan acceso a universidade, Este instrumental coñécese como  a cubeta de Pockels, precursora da de Irving Langmuir e a súa colaboradora, Katharine Blodgett. En 1932 Langmuir obtivo o Nobel de Química polas súas investigacións na química de superficies, para o que utilizou unha cubeta perfeccionada da deseñada e utilizada por Agnes Pockels, a quen non se recoñeceu o seu traballo. Neste traballo Agnes establecía as bases da investigación cuantitativa das películas superficiais, un novo campo científico.

Despois disto recibiu unha invitación da Universidade de Gotinga para facer uso do seu laboratorio de física, invitación que non puido aceptar polas súas responsabilidades familiares. Aínda así, Agnes Pockels seguiu publicando até 1933, dúas veces máis na revista *Nature* (en 1892 e 1894), e tamén en revistas de divulgación científica alemás, como *Naturwissenschaftlichen Rundschau*. Ademais mantivo correspondencia con científicos da época como Georg Hermann Quincke, Herbert Teubner, Arnold Sommerfeld ou Charles Galton Darwin.

## Recoñecementos 
1931: Premio Laura Leonard da *Kolloid Gesellschaft*, concedido xunto a Henri Devaux.

1932: Doutoramento honoris causa  pola Universidade Politécnica de Brunswick. O primeiro concedido a unha muller en enxeñaría, concedido como inventora do método cuantitativo para medir a tensión superficial.

## Notas 
## Véxase tamén 
### Outros artigos 
* Efecto Matilda

### Bibliografía 
* Charles Tanford, *Ben Franklin stilled the waves: An informal history of pouring oil on water with reflections on the ups and downs of scientific life in general*, Oxford University Press, 2004, Capítulo 11.
* Andrea Kruse e Sonja M. Schwarzl: *Zum Beispiel Agnes Pockels*. In: Nachrichten aus der Chemie, 06, 2002.
Katharine Blodgett

**Katharine Burr Blodgett**, nada en Schenectady, Nova York, o 10 de xaneiro de 1898 e finada na mesma cidade o 12 de outubro de 1979, foi unha física e inventora estadounidense, pioneira en enxeñaría e química de superficies, e a primeira muller doutora en Física pola Universidade de Cambridge en 1926. Despois de recibir o seu título de máster foi contratada por General Electric, sendo a primeira muller que traballou no laboratorio de Schenectady, onde desenvolveu unha gran carreira científica.

Ao longo da súa carreira obtivo varias patentes, sendo coñecida principalmente por idear o cristal non reflector. O seu invento utilízase agora en cámaras, telescopios, parabrisas, computadores e pantallas de televisión.

## Premios e recoñecementos 
* Medalla *Progress* da *Photographic Society of America*, foi a primeira muller en recibilo.
* *Achievement Award of the* *American Association of University Women*.
* *Outstanding Woman of the Year*. American Woman Magazine.
* Medalla *Garvan-Olin* da American Chemical Society.
* Doutoramentos honorarios: Elmira College, Western College, Brown University, Russell Sage College.
* American Physical Society Fellow.

## Notas 
## Véxase tamén 
### Bibliografía 
* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. .

### Outros artigos 
* Mulleres en física
The Proximity Effect

***The Proximity Effect*** é o segundo álbum de estudio da banda estadounidense de rock alternativo Nada Surf, publicado o 22 de setembro de 1998 en Europa a través do selo Elektra Records e en agosto de 2000 en América do Norte por MarDev Records.

## Listaxe de cancións 
## Notas
¡Dos!

***¡Dos!*** (estilizado como ***¡DOS!***) é o décimo álbum de estudio da banda estadounidense de punk rock Green Day, publicado o 9 de novembro de 2012 en Australia, o 12 no Reino Unido e o 13 nos Estados Unidos a través do selo Reprise Records. É o segundo disco da triloxía *¡Uno! ¡Dos! ¡Tré!*. Tras o estilo power pop do seu predecesor, *¡Dos!* foi vendido como o contacto de Green Day co garage rock.

## Listaxe de cancións 
## Notas
Dupla xornada laboral

A **dupla xornada laboral** ou **dobre xornada laboral** denomínase á suma entre o traballo no mercado laboral e o traballo doméstico.

## O termo 
Este concepto parte da consideración de que das persoas presentes no mercado laboral a finais do século XIX e inicios do século XXI había unha diferenza fundamental entre mulleres e homes á hora de combinar o traballo asalariado co traballo doméstico, de tal xeito que o traballo dos coidados era asumido maioritariamente polas mulleres. A distinta implicación en tempo no traballo reprodutivo deu lugar a unha procura dun cambio social. Un fito importante na procura dun cambio foi o chamamento a unha folga de coidados na folga feminista no ano 2018.

## Notas
Perdida

***Perdida*** é o oitavo álbum de estudio da banda estadounidense de rock alternativo Stone Temple Pilots, publicado o 7 de febreiro de 2020 a través do selo Rhino Entertainment. É o segundo disco do grupo con Jeff Gutt como vocalista. O seu primeiro sinxelo, "Fare Thee Well", foi editado o 2 de decembro de 2019.

## Listaxe de cancións 
## Notas
Apologies to the Queen Mary

***Apologies to the Queen Mary*** é o primeiro álbum de estudio da banda canadense de indie rock Wolf Parade, publicado o 27 de setembro de 2005 a través do selo Sub Pop Records.

## Listaxe de cancións 
## Notas
Sabine Hossenfelder

**Sabine Hossenfelder**, nada en Frankfurt o 18 de setembro de 1976, é unha física e autora alemá especializada en física teórica e gravidade cuántica. É investigadora no Instituto de Estudos Avanzados de Frankfurt onde ten ao seu cargo un grupo de análise gravitatoria. É autora do libro *Lost in Math: How Beauty Leads Physics Astray*, onde explica de maneira accesible ao público xeral conceptos fundamentais de física e cosmoloxía.

## Publicacións 
* 

## Notas
Arquipélago das illas do Canal

:*Non confundir coas Illas do Canal (ou Illas Anglo-normandas)*.

O **arquipélago das illas do Canal**, ou **arquipélago do Norte**, ou **illas do Canal** (en inglés, *Channel Islands of California*) é un conxunto de illas situadas fronte á costa de California. De facto son parte do estado de California, nos Estados Unidos desde 1852. 

Está formado por oito illas —San Miguel, Santa Rosa, Santa Cruz, Anacapa, Santa Bárbara, San Clemente, San Nicolás e Santa Catalina—, dous illotes —Prince e Sutil—, ademais de numerosos farallóns que se estienden ao longo da costa, desde San Diego até San Francisco. As illas setentrionais do grupo están separadas do continente polo canal de Santa Bárbara, e as meridionais polo canal de San Pedro.

As illas encóntranse baixo a soberanía dos Estados Unidos de América desde 1852, pero grupos non oficiais mexicanos reclámanas para o seu país, pero non así o goberno de México, que non efectuou reclamación ningunha sobre elas. En 1972, os *Brown Berets* ou "Boinas cafés", un grupo de activistas latinos, chicanos e mexicanos residentes tomaron a illa Santa Catalina, invocando o Tratado de Guadalupe-Hidalgo, o cal non fai mención ningunha sobre as illas.

Desde 1980, cinco das illas integran o Parque Nacional Illas del Canal (*Channel Islands National Park*): San Miguel, Santa Rosa, Santa Cruz, Anacapa e Santa Bárbara.

## Véxase tamén
Quadra

***Quadra*** é o décimo quinto álbum de estudio da banda brasileira de metal Sepultura, publicado o 7 de febreiro de 2020 a través do selo Nuclear Blast. Trátase dun álbum conceptual baseado na numeroloxía, o número catro e o seu significado como se representa no Quadrivium.

## Listaxe de cancións 
## Notas
It's Beginning to and Back Again

'''''It's Beginning to and Back Again***, tamén coñecido como ***IBTABA'''*, é o sexto álbum de estudio da banda británica de post-punk Wire, publicado en maio de 1989 a través do selo Enigma Records. O seu título vén da letra do seu terceiro tema, "German Shepherds".

A metade do álbum está formado por reinterpretacións de actuacións ao vivo de material do seu anterior traballo, *A Bell Is a Cup... Until It Is Struck*. As gravacións están "baseadas en actuacións en Chicago, Portugal e Londres". Os temas ao vivo foron deconstruídos no estudio e remesturados por Wire. O álbum contén o sinxelo "Eardrum Buzz", que foi o sinxelo máis exitoso de toda a historia da banda, chegando ao número 2 da lista *Billboard Modern Rock Tracks'' e ao número 68 no Reino Unido.

## Listaxe de cancións 
## Notas
Pilar Pereira

**Pilar Pereira Carballo**, nada en Santiago de Compostela o 4 de xullo de 1937 e finada o 7 de febreiro de 2020, foi unha actriz galega.

## Traxectoria 
Traballou na Cadena SER de Santiago en 1953. Nos anos cincuenta participou en montaxes teatrais con textos contemporáneos de Tennessee Williams, Samuel Beckett e Eugene O'Neill. En 1958 participou na *Antígona* de Jean Anouilh, a primeira obra en galego do Teatro Español Universitario de Santiago. Despois participou en *Os homes poden ser deuses*, de Gallego Tato. Nos anos sesenta trasladouse a Madrid para traballar con diferentes compañías e finalmente entrou no grupo independente Los Goliardos, co que levou a escena *Ceremonia por un negro asesinado*, de Fernando Arrabal. O grupo viaxou a Francia e Pilar quedou en París onde se uniu ao grupo La Carraca que tiña o teatro Les Trois Baudeux. Nos anos noventa retornou a Galicia e participou en montaxes do Centro Dramático Galego, Teatro do Atlántico, Teatro do Morcego, Sarabela Teatro, Compañía Marías e Factoría Teatro. Creou unha compañía teatral co seu nome coa que realizou espectáculos escritos por ela mesma como *Un lunar vermello con pinguiñas azuis*, dirixida por Quico Cadaval.

## Filmes 
* *Rafael*
* *Nena*
* *León e Olvido*

## Televisión 
* *Mareas vivas*
* *Rías Baixas*
* *A familia Pita*

## Galardóns e nomeamentos 
Premio de Honra Marisa Soto da Asociación de Actores e Actrices de Galicia (2013).

## Vida persoal 
Era nai da actriz Camila Bossa.

## Notas 
## Véxase tamén 
### Ligazóns externas 
* Ficha na Asociación de Actores e Actrices de Galicia
Mary K. Gaillard

**Mary Katharine Gaillard**, nada en New Brunswick (Nova Jersey) o 1 de abril de 1939 e finada o 23 de maio de 2025, foi unha física teórica estadounidense especializada en física de partículas. Foi profesora da Escola de Licenciatura na Universidade de California en Berkeley ―UCB― e científica invitada no Laboratorio Nacional Lawrence Berkeley ―LNLB―. Foi a primeira física en Berkeley.

## Contribucións importantes 
* Predición da masa do quark encantado con anterioridade ao seu descubrimento (con B. W. Le).
* Predición de eventos de 3 *jets* (con J. Ellis e G.G. Ross).
* Predición da masa do quark fondo (con M.S. Chanowitz E J. Ellis).

## Premios e honras 
* Premio Thibaud (1977)
* Socia da Academia Estadounidense das Artes e as Ciencias (1989)
* Premio Conmemorativo E. Ou. Lawrence (1988)
* Membro de Academia Nacional de Ciencias (1991)
* Premio J. J. Sakurai de Física de Partículas Teórica (1993)
* Membro da American Philosophical Society (2000)
* Socia da American Physical Society.

## Notas 
## Véxase tamén 
### Ligazóns externas 
* UC Páxina web da Facultade Berkeley
* Publicacións científicas de M. K. Gaillard Encima INSPIRAR-HEP
* Fotos de Mary K. Gaillard Cern
Tempada 2019-20 da Primeira División Galega de hóckey a patíns

A **tempada 2019-20 da Liga Sénior Masculina Autonómica** comezou o 21 de setembro de 2019 e finalizou o 15 de febreiro de 2020. Na competición tomaron parte un total de 12 equipos, dos cales dous eran o segundo equipo doutro equipo na mesma categoría.

## Sistema de competición 
A liga disputouse en formato de todos contra todos a dobre volta, polo que cada equipo xogará un total de 20 partidos de liga regular. Ao finalizar esta fase os tres primeiros clasificados disputarán a OK Liga Bronce cos tres primeiros clasificados da Liga Sénior Asturiana, e os dous primeiros clasificados da Liga Norte, para decidir os equipos que ascenderán á OK Liga Prata.

## Participantes 
## Clasificación 

### Lenda
## Véxase tamén 
### Ligazóns externas 
* Sitio web oficial da Federación Galega de Patinaxe
Francisco Otero Moraña

**Francisco Otero Moraña**, nado no Grove en 1836 e finado en Pontevedra o 21 de marzo de 1907, foi un empresario e político galego.

## Traxectoria 
Fillo de Francisco Antonio Otero e Marcelina Moraña. Foi alcalde do Grove de 1880 a 1907.

## Vida persoal 
Casou con Francisca Goday Deira e foi pai de Jacobo e Francisco Otero Goday.

## Notas 
## Véxase tamén 
### Bibliografía 
* 

### Ligazóns externas 
* La saga de la casa de Lordelo
Trishtimi i zonjës Shnajder

***Trishtimi i zonjës Shnajder*** é un filme albanés-checo de 2008 dirixido por Piro Milkani e Eno Milkani. É un filme con fortes elementos autobiográficos. Foi escollido como candidato albanés para o Óscar ó mellor filme en lingua non inglesa na 81ª edición dos premios, pero finalmente non foi nomeado.

## Personaxes 
*Nik Xhelilaj como Lekë Seriani
*Anna Geislerová como Mrs. Snajderová
*Tomáš Töpfer como Director Piskácek
*Michele Placido como Conde Jiri Sternberg
*Arta Dobroshi como Ema
*Paolo Buglioni como Mr. Snajder
*Kamil Kollarik como Artur Zach
*Violeta Manushi

## Notas 
## Véxase tamén 
### Outros artigos 
* Filmes de Albania propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar

### Ligazóns externas 
*
Gran Premio de Australia de 2020

O **Gran Premio de Australia de 2020** (oficialmente **Formula 1 Rolex Australian Grand Prix 2020**) foi unha carreira de Fórmula 1 que ía celebrar o 15 de marzo de 2020 no Circuíto Albert Park en Melbourne. A carreira cancelouse debido á Pandemia por coronavirus de 2019-2020.

## Informe 
### Antecedentes 
* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
* Sitio web oficial
Jess Wade

**Jessica Alice Feinmann Wade**, máis coñecida como **Jess Wade**, nada en Londres en 1988, é unha física británica, investigadora no laboratorio Blackett, no Imperial College de Londres.

A súa investigación céntrase na creación de díodos emisores de luz (LEDs) baseados en polímeros. Inspirada por Emily Temple-Wood escribe en Wikipedia sobre científicas, unha cada día.

## Premios e recoñecementos 
En 2017, Wade gañou o premio Robin Perrin de ciencia dos materiais do Instituto de Materiais, Minerais e Minería (IOM3). Ese mesmo ano outorgóuselle a Medalla Julia Higgins do Imperial College, en recoñecemento do seu traballo para apoiar a igualdade de xénero.

En 2018, a Medalla e Premio Daphne Jackson do Instituto de Física (IOP). E no mesmo ano, a revista Nature incluína entre as dez persoas máis importantes no campo das ciencias.

## Notas
María Ángela Escudero Álvarez

**María Ángela Escudero Álvarez**, nada o 1 de setembro de 1944 en Ourense, é unha árbitra de petanca galega radicada en Cataluña.  

## Traxectoria 
Foi a primeira muller que ocupou o cargo de árbitra de petanca en Cataluña no ano 1988, e en España en 1992. Nos Xogos Paralímpicos de Barcelona de 1992 conseguiu que as probas de petanca para discapacitados tivesen árbitros especialiados, e ela mesma adaptou as normas xerais do xogo ás necesidades deste colectivo. Exerceu nos Special Olympics de 1999 e 2003, e en diversos Campionatos do Mundo e torneos internacionais de petanca e petanca adaptada. Dende 1993 até 2010 foi membro do Comité Técnico de Árbitros da Federación Española de Petanca e presidiu os árbitros de Cataluña.

## Notas
Gjallë!

***Gjallë!*** é un filme albanés de 2009 escrito e dirixido por Artan Minarolli.  Foi escollido como candidato albanés para o Óscar ó mellor filme en lingua non inglesa na 82ª edición dos premios, mais finalmente non foi nomeado.

## Elenco 
* Nik Xhelilaj 
* Bruno Shllaku 
* Xoán Kola 
* Reshat Arbana 
* Romir Zalla 
* Tinka Kurti 
* Florian Binaj 
* Gentjan Zenelaj 
* Julian Deda 
* Mamaqi ermal 
* Sulejman Dibra 
* Besart Kallaku 
* Xhevdet Hell 
* Eni Cani 
* Niada Saliasi

## Véxase tamén 
### Outros artigos 
* Filmes de Albania propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Werk ohne Autor

***Werk ohne Autor*** é un filme alemán de 2018 escrito e dirixido por Florian Henckel von Donnersmarck. Foi nomeado ó León de Ouro da 75ª edición do Festival Internacional de Cinema de Venecia e a un Globo de Ouro pola Hollywood Foreign Press Association. Foi nomeado ós Premios Óscar na 91ª edición dos premios nas categorías de mellor filme internacional e mellor fotografía.

## Personaxes 
* Tom Schilling como Kurt Barnert
* Sebastian Koch como Profesor Carl Seeband
* Paula Beer como Ellie Seeband
* Saskia Rosendahl como Elisabeth May
* Oliver Masucci como Profesor Antonius van Verten
* Ina Weisse como Martha Seeband
* Rainer Bock como Dr. Burghart Kroll
* Hanno Koffler como Günther Preusser
* David Schütter como Adrian Schimmel / Finck
* Johanna Gastdorf como Malvine
* Jeanette Hain como Waltraut Barnert
* Hinnerk Schönemann como Werner Blaschke
* Florian Bartholomäi como Günther May
* Hans-Uwe Bauer como Horst Grimma
* Jörg Schüttauf como Johann Barnert
* Ben Becker como foreman
* Lars Eidinger como representante da exhibición
* Cai Cohrs como Kurt Barnert de neno
* Jacob Matschenz como Arendt Ivo
* Jonas Dassler como Ehrenfried May

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar

### Ligazóns externas 
* 
* Ficha en Metacritic 
* Ficha en RottenTomatoes
Ángeles Liboreiro

**Ángeles Liboreiro Ramos**, nada o 8 de novembro de 1956 en Vigo, é unha xogadora de baloncesto galega retirada.

## Traxectoria 
Foi 15 veces internacional júnior e unha vez campioa de España júnior. Gañou tres títulos da Copa da Raíña (1980, 1981 e 1983) e tres ligas (76-77, 78-79 e 81-82) co Real Club Celta de Vigo. Foi 51 veces internacional absoluta.

Co equipo da selección feminina de baloncesto de España xogou tres edicións do Campionato Europeo de Baloncesto Feminino, en 1974, 1976 e 1978.

Adestra o equipo Compañía de María de Vigo.
## Notas 
## Véxase tamén 
### Bibliografía 
* 
### Ligazóns externas 
*Perfil de Ángeles Liboreiro na páxina da Federación Internacional de Baloncesto 
*Perfil de Ángeles Liboreiro na páxina da Selección Feminina Absoluta
José Rodrigues Vale

dereita|miniatura
**José Rodrigues Vale**, nado en Monção, Portugal, o 2 de novembro de 1866 e finado o 7 de febreiro de 1934, foi un poeta portugués coñecido pelo pseudónimo de **João Verde**.

Admirador da obra de Rosalía de Castro e Lamas Carvajal, mantivo certa relación con Curros Enríquez, Filomena Dato e García Ferreiro. Foi autor de varios poemas en galego e portugués. Colaborou na revista *Branco e Negro* (1896-1898). Tamén colaborou en *Vida Gallega* e *A Terra Minhota.* Fundou e dirixiu *Aurora do Lima* e *O Regional.* Na súa obra mostrou as vivencias e o seu amor polas paisaxes miñotas.

En 1936 a Câmara de Monção reproduciu en azulexo un poema seu do libro *Ares da Raya*, que foi colocado nun miradoiro sobre o río Miño.

## Obra 
* *Musa minhota* (1897).
* *N´Aldeia* (1890)
* *Ares da Raya* (1902). Vigo.

## Notas
Lene Hau

**Lene Vestergaard Hau**, nada en Vejle o 13 de novembro de 1959,  é unha física danesa.

## Traxectoria 
En 1999 dirixiu o equipo da Universidade Harvard (Estados Unidos de América.) que logrou reducir a velocidade dun raio de luz a aproximadamente 17 metros por segundo. No 2001 conseguiron deter un raio momentaneamente. Isto foi posible grazas ao uso dun superfluído.

En 1989 aceptou unha estadía de investigación en Ciencias Físicas por dous anos na Universidade Harvard. Obtivo o seu doutoramento da Universidade de Aarhus en 1991. A súa especialidade  é a física teórica, pero o seu interese moveuse á investigación experimental nun esforzo de crear un novo tipo de materia coñecido como condensado de Bose-Einstein. En 1991 incorporouse ao cadro de persoal científico do Instituto Rowland para a Ciencia, en Cambridge (Estados Unidos de América). Dende 1999 ocupa as cátedras de Física Aplicada e Física, en Harvard.

## Recoñecementos 
As distincións en recoñecemento ao seu labor científico e de servizo inclúen:

* Bolsa *MacArthur Fellowship* (2001-2006);
* O premio *NKT* da Sociedade Física Danesa (2001);
* A medalla *Ole Rømer*, outorgada polo presidente da Universidade de Copenhague (2001);
* Un título honorífico, *Æreshåndværker Kjøbenhavns Håndværkerforening* (2001);
* *Samuel Friedman Rescue Award*, da Fundación Friedman, Universidade de California, Os Ánxeles (2001);
* O premio Ano 2000 da *Top Danmark Foundation*, Copenhague (2000);
* O premio de J. C. Jacobsen, outorgado pola Fundación Carlsberg, Dinamarca (1989);
* Bolsa de investigación outorgada pola Facultade de Ciencias da Universidade de Aarhus.

Outorgóuselle, ademais, un posto honorario na Real Academia Danesa de Ciencias.

## Véxase tamén 
### Outros artigos 
* Mulleres en física

### Ligazóns externas 
* Grupo de investigación de Lene Hau  .
* Nota na *Harvard Gazette* do 7 de febreiro de 2007 .
* *Lene Hau *en PhysicsCentral'' .
Aus dem Nichts

***Aus dem Nichts*** é un filme alemán de 2017 escrito e dirixido por Fatih Akin. Está protagonizado por Diane Kruger que interpreta o papel dunha muller cuxo marido e fillo son asasinados nun ataque terrorista perpetrado por neonazis. Foi escollido para competir pola Palma de Ouro na sección oficial do Festival Internacional de Cinema de Cannes de 2017,, onde Kruger gañou o premio de mellor actriz. Foi escollido como candidato de Alemaña para o Óscar ó mellor filme en lingua non inglesa na 90ª edición dos premios, clasificándose na lista curta de decembro, mais finalmente non foi nomeado. Porén, gañou o Globo de Ouro ó mellor filme en lingua non inglesa.

## Personaxes 
* Diane Kruger como Katja Şekerci
* Denis Moschitto como Danilo Fava
* Johannes Krisch como Herr Haberbeck
* Samia Chancrin como Birgit
* Numan Acar como Nuri Şekerci
* Ulrich Tukur como Jürgen Möller
* Rafael Santana como Rocco Şekerci
* Hanna Hilsdorf como Edda Möller
* Ulrich Friedrich Brandhoff como André Möller
* Yannis Ekonomidis como Nikolaos Makris

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar
### Ligazóns externas 
* 
* Ficha en Metacritic 
* Ficha en RottenTomatoes 
* Ficha en BoxOfficeMojo
Systemsprenger

***Systemsprenger*** é un filme alemán de 2019 dirixido por Nora Fingscheidt. Foi escollido para competir polo Oso de Ouro da 69ª edición do Festival Internacional de Cinema de Berlín. Gañou o Premio Alfred Bauer no festival. Foi escollido como candidato de Alemaña ó mellor filme internacional na 92ª edición dos premios, mais finalmente non foi nomeado.

## Sinopse 
Unha nena perturbada de nove anos, que se atopa no sistema de benestar infantil, arela regresar coa súa nai.

## Personaxes 
* Helena Zengel como Bernadette
* Albrecht Schuch como Michael Heller
* Gabriela Maria Schmeide como Frau Bafané
* Lisa Hagmeister como Bianca Klaaß
* Melanie Straub como Dr. Schönemann
* Victoria Trauttmansdorff como Pflegemutter Silvia

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
### Ligazóns externas 
*
Márcia Barbosa

**Márcia Cristina Bernardes Barbosa**, nada en Porto Alegre en 1960, é unha física brasileira especializada en mecánica estatística que dirixe dende 2008 o Instituto de Física da Universidade Federal de Río Grande do Sul (UFRGS). Barbosa foi recoñecida en 2010 coa Medalla Nicholson da Sociedade Estadounidense de Física (APS) e en 2013 recibiu o Premio L'Oréal-UNESCO a Mulleres en Ciencia.

## Legado 
O seu traballo de investigación científica axudou a explicar  moitas características da auga. Ademais, desenvolveu unha serie de modelos sobre as propiedades da auga que axudaron á comprensión das interaccións da auga con moléculas biolóxicas e procesos xeolóxicos.

## Notas 
## Véxase tamén 
### Bibliografía 
* M. Aragón Novoa, S. Vargas Domínguez e C. Garzón Blanco (ilustraciones) *Mujer es ciencia. 20 pioneras colombianas y latinoamericanas*  Editorial: Universidad Nacional de Colombia 2021.

### Outros artigos 
*Propiedades físicas e químicas da auga
*Bioloxía molecular
### Ligazóns externas 
* Perfil no Instituto de Física da Universidade Federal de Río Grande do Sur (en inglés)
*Marcia Cristina Bernardes Barbosa. Ciencia en los tiempos de Bolsonaro no blog Mujeres con ciencia
LU-545

A **LU-545** (na provincia de Lugo), é unha estrada da Rede Primaria Básica da Xunta de Galicia que une as localidades de Monforte de Lemos e o Porto seco de Monforte de Lemos; ambas no concello de Monforte de Lemos. Ten unha lonxitude de 2,31 quilómetros e iníciase nun cruzamento coa LU-933 no leste de Monforte de Lemos e finaliza no porto seco de Monforte de Lemos (Monforte de Lemos). En 2018 someteu a información pública do proxecto da prolongación ata a estrada N-120 e na actualidade aínda non aprobou de forma definitivamente o proxecto.

## Notas
Toni Erdmann

***Toni Erdmann*** é un filme austríaco-alemán de 2016 dirixido, escrito e co-producido por Maren Ade. Está protagonizado por Peter Simonischek e Sandra Hüller. O filme, que se estreou na competición do Festival Internacional de Cinema de Cannes de 2016, foi considerado o mellor filme de 2016 pola revista *Sight & Sound* e outras publicacións do sector.

Foi nomeado ó Óscar ó mellor filme en lingua non inglesa na 89ª edición dos premios, mais finalmente perdeu contra *Forušande* de Irán.

## Personaxes 
* Peter Simonischek como Winfried Conradi / Toni Erdmann
* Sandra Hüller como Ines Conradi
* Ingrid Bisu como Anca
* Lucy Russell como Steph
* Michael Wittenborn como Henneberg
* Thomas Loibl como Gerald
* Trystan Pütter como Tim
* Hadewych Minis como Tatjana
* Vlad Ivanov como Iliescu
* Victoria Cocias como Flavia
* Ingrid Burkhard como avoa Annegret

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
José Ramón Rioboo

**José Ramón Rioboo Castro**, nado en Culleredo en 1972, é un comunicador, empresario e político galego do Partido dos Socialistas de Galicia-PSOE que exerce como alcalde do municipio de Culleredo desde o 7 de novembro de 2017.

## Traxectoria 
Aos 19 anos, a principios da década de 1990, cando cursaba estudos de maxisterio, Rioboo decidiu alternalos con colaboracións en Radio Culleredo. En 1994 foi nomeado director de Radio Culleredo, converténdose así no director máis novo das emisoras de radio de España. Baixo a súa dirección, a emisora alcanzou as maiores cotas de audiencia e programación. Neste intervalo foi colaborador de Radio Galega durante catro anos e do xornal El Ideal Gallego. En 2005 dimitiu da dirección de Radio Culleredo e do seu posto como traballador do Concello de Culleredo para facerse cargo da empresa de comunicación que fundara en 1998 e que xa editaba o xornal *El Entorno Metropolitano*.

Vinculado ó ideario de centro esquerda, estivo sempre moi preto de Sacristán, o seu referente político máis próximo estando afiliado ó PSOE desde 1991 até o 2005 cando por discrepancias internas decide fundar a Agrupación Progresista de Culleredo coa que concorrerá ós comicios locais de 2007 e 2011.

## Agrupación Progresista de Culleredo 
En xaneiro de 2006, a Agrupación Progresista de Culleredo presentouse de maneira oficial ante os medios, e mostrou a súa intención de converter ao seu candidato, José Ramón Rioboo, no novo alcalde do municipio. Rioboo abandonou a dirección de *El Entorno Metropolitano* en xuño dese mesmo ano, un dos xornais gratuítos de maior difusión de Galicia, para encabezar o citado partido político. Con este partido concorreu ás eleccións municipais de 2007 e 2011 conseguindo 4 e 5 concelleiros e situándose como a segunda forza política tralo PSOE con 8 edís. En 2013 reintégranse novamente no Partido dos Socialistas de Galicia-PSOE.

O 9 de novembro de 2017 Rioboo foi nomeado alcalde de Culleredo, sucedendo así a Julio Sacristán, que un mes antes anunciaba o seu abandono da política despois de 34 anos en activo. Rioboo foi o elixido a petición do alcalde saínte, e despois de ser referendado por unanimidade no seo do grupo municipal socialista.

En xuño de 2018, en plena crise migratoria en Europa, Rioboo ofreceu ó Goberno de España a súa "dispoñibilidade total" a acoller inmigrantes do buque *MV Aquarius* no marco do seu plan municipal de emerxencia social.

## Notas
Im Labyrinth des Schweigens

***Im Labyrinth des Schweigens*** é un filme alemán de 2014 dirixido por Giulio Ricciarelli. Baseado en feitos reais, estreouse na sección Contemporary World Cinema do Festival Internacional de Cinema de Toronto de 2014. Foi escollido como candidato de Alemaña para o Óscar ó mellor filme en lingua non inglesa na 88ª edición dos premios, clasificándose na lista curta de decembro, mais finalmente non foi nomeado.

## Personaxes 
* Alexander Fehling como Johann Radmann
* Johannes Krisch como Simon Kirsch
* Friederike Becht como Marlene
* Hansi Jochmann como Sekretärin
* Johann von Bülow como Otto Haller
* Gert Voss como Fritz Bauer
* Robert Hunger-Bühler como Walter Friedberg
* André Szymanski como Thomas Gnielka
* Tim Williams como Major Parker

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
*
Zwei Leben

***Zwei Leben*** é un filme alemán-noruegués de 2012 escrito e dirixido por Georg Maas e protagonizado por Juliane Kohler e Liv Ullmann. Está ambientado en Noruega e Alemaña e está vagamente baseado nunha novela non publicada de Hannelore Hippe. Foi escollido como candidato de Alemaña para o Óscar ó mellor filme en lingua non inglesa na 86ª edición dos premios, e clasificouse na lista curta de xaneiro.

## Personaxes 
* Juliane Köhler como Katrine Evensen Myrdal
* Klara Manzel como Katrine Evensen de nova
* Sven Nordin como Bjarte Myrdal
* Thorbjørn Harr como Bjarte Myrdal de novo
* Liv Ullmann como Åse Evensen
* Ken Duken como Sven Solbach
* Julia Bache-Wiig como Anne Myrdal
* Rainer Bock como Hugo
* Thomas Lawincky como Kahlmann
* Vicky Krieps como Kathrin Lehnhaber
* Dennis Storhøi como avogado Hogseth
* Ursula Werner como Hiltrud Schlömer
* Jürgen Rißmann como Detective Lattoch

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
* 
* Ficha en RottenTomatoes
Matilde Martínez Domínguez

**Matilde Martínez Domínguez**, nada en Nocedo (Quiroga) en 1952 e finada en Barcelona o 19 de xuño de 1987, foi unha futbolista galega, precursora do fútbol feminino en Cataluña. 

## Traxectoria 
Establecida en Barcelona, comezou a súa carreira deportiva en 1971 como centrocampista co Gramanet e despois xogou na Unió Esportiva Sant Andreu. Máis tarde, fundou o FF Cataluña, que gañou a primeira liga catalá na tempada de 1980-1981, sendo a súa capitá. Morreu en xuño de 1987 no atentado de Hipercor en Barcelona.

## Palmarés 
* 1 Liga Catalá de Fútbol Feminino: 1980-81 

## Notas
Die geliebten Schwestern

***Die geliebten Schwestern*** é un filme alemán de 2014 escrito e dirixido por Dominik Graf. O filme baséase na vida do poeta alemán Friedrich Schiller (1759–1805) e a súa relación con dúas irmás, Caroline e Charlotte von Lengefeld. Schiller finalmente casou con Charlotte von Lengefeld.

O filme foi nomeado ó Oso de Ouro na 64ª edición do Festival Internacional de Cinema de Berlín, e tivo a súa estrea internacional neste festival. Foi escollido como candidato de Alemaña para o Óscar ó mellor filme en lingua non inglesa na 87ª edición dos premios, mais finalmente non foi nomeado.

## Personaxes 
* Henriette Confurius como Charlotte von Lengefeld
* Florian Stetter como Friedrich Schiller
* Hannah Herzsprung como Caroline von Beulwitz
* Claudia Messner como Madame Lengefeld
* Ronald Zehrfeld como Wolzogen
* Andreas Pietschmann como Friedrich von Beulwitz
* Maja Maranow como Frau von Stein
* Peter Schneider como Christian Gottfried Körner
* Anne Schäfer como Charlotte von Kalb
* Michael Wittenborn como Knebel
* Thomas Kornack como Kutscher in Weimar
* Christine Zart como Housekeeper Stein

## Notas 
## Véxase tamén 
### Outros artigos 
* Filmes de Alemaña propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar

### Ligazóns externas 
* 
* Ficha en Metacritic
Mária Telkes

**Mária Telkes**, nada en Budapest o 12 de decembro de 1900 e finada o 2 de decembro de 1995, foi unha física e química húngara, pioneira e inventora que traballou en tecnoloxías de enerxía solar. e o primeiro refrixerador termoeléctrico en 1953.

Foi unha prolífica inventora de dispositivos termoeléctricos, incluíndo unha unidade portátil de desalinización para uso en botes salvavidas, que utilizan enerxía solar e condensación para obter auga potable por destilación solar.

Telkes é considerada unha das fundadoras dos sistemas de almacenamento de enerxía solar, por ese motivo foi chamada a "*raíña solar*". Mudouse a Texas nos 70 e asesorou moitas compañías pioneiras no campo da enerxía solar.

## Premios 
* 1952 Premio Society of Women Engineers.
* 1977 American Solar Energy Society - Premio Charles Greeley Abbot
* 2012 National Inventors Hall of Fame

## Notas 
## Véxase tamén 
### Ligazóns externas 
*
Francisco Javier Artime Pérez

**Francisco Javier Artime Pérez**, nado en Padrón e finado no mesmo concello en agosto de 1918, foi un avogado, xornalista e político galego.

## Traxectoria 
Irmán de Eloy Artime Pérez. Licenciado en dereito pola Universidade Central de Madrid (1882-1883). En 1903 impulsou e dirixiu o periódico *El Radical*. Denunciado por Ramón Tojo Pérez, presidente da deputación da Coruña e curmán seu por un artigo aparecido no periódico a finais de 1904, foi condenado a catro meses e un día de arresto maior e 250 pesetas de multa o que provocou o peche da publicación e a entrada en prisión de Francisco Javier á fin do verán de 1905. Posteriormente foi xuíz municipal de Padrón.

## Notas 
## Véxase tamén 
### Ligazóns externas 
* Pequena biografía
Helen Czerski

**Helen Czerski**, nada o 1 de novembro de 1978 en Manchester, é unha física británica, oceanógrafa, divulgadora científica e presentadora de programas de ciencia da BBC. É  investigadora no departamento de enxeñaría mecánica no  University College de Londres. A súa investigación céntrase  na conexión entre a atmosfera e o océano.

## Publicacións 
* Czerski, Helen (2017)*¿Por qué a los patos no se les enfrían los pies?*. *La física de lo cotidiano*. Ediciones Paidós. 

## Premios 
En 2018 Czerski gañou a Medalla e Premio Kelvin .

## Notas
OK Liga Bronce 2019

A **tempada 2019 da OK Liga Bronce** foi a primeira edición da liga de ascenso á OK Liga Prata, segunda categoría do hóckey a patíns español. A competición estivo integrada por 15 equipos divididos en dous grupos segundo localización xeográfica. Comezou o 23 de febreiro e finalizou o 9 de xuño.

Logo da disputa das 14 xornadas en ambos grupos os equipos ascendidos foron o RC Josaleta, AA Dominicos, Oviedo Booling e Compañía de María polo Grupo Norte, mentres que CP Las Rozas, CP Rivas H20, Sta. María del Pilar e HC Burguillos ascendieron polo Grupo Sur.

## Grupo Norte 
### Equipos 
### Clasificación 

#### Lenda
### Resultados 
## Grupo Sur 
### Equipos 
### Clasificación 

#### Lenda
### Resultados 
## Véxase tamén 
### Ligazóns externas 
* Sitio web da Real Federación Española de Patinaxe
Facinas

**Facinas** é unha pedanía do concello de Tarifa, na provincia de Cádiz, establecida como entidade de ámbito territorial inferior ao municipio. Tiña en 2015 unha poboación de 1.302 habitantes.

Atópase aos pés da serra de Fates, xunto ao Parque Natural de Los Alcornocales.

## Véxase tamén 
### Ligazóns externas
"No Flashlight" Songs of the Fulfilled Night

***"No Flashlight": Songs of the Fulfilled Night*** é o primeiro álbum de estudio da banda estadounidense de indie rock Mount Eerie, publicado o 9 de maio de 2005 a través do selo P.W. Elverum & Sun, Ltd. O disco conta coa aparición de Geneviève Castrée e Jason Wall.

## Listaxe de cancións 
## Notas
Joan Feynman

**Joan Feynman**, nada en Queens (Nova York) o 31 de marzo de 1927 e finada o 21 de xullo de 2020, foi unha astrofísica americana. Fixo contribucións importantes ao estudo de temas relacionados co  vento solar, relacións Sol-Terra e física magnetosférica. En particular, Feynman foi coñecida por desenvolver a comprensión da orixe das auroras polares, e  por crear un método para predicir as manchas solares.

## Vida temperá 
Feynman criouse en Far Rockaway, Queens, Cidade de Nova York, xunto co seu irmán máis vello, Richard Feynman. A súa familia era orixinaria de Rusia e Polonia; ambos os proxenitores eran xudeus asquenací. Como o seu irmán, Joan foi unha nena inquisitiva, e mostrou  interese en comprender o mundo natural dende unha idade temperá. Aínda así, tanto a súa nai como a súa avoa intentaron disuadila do seu interese pola ciencia. A pesar disto, o seu irmán Richard sempre alentou a súa curiosidade sobre o universo, a introduciu  no coñecemento das auroras e fixo dela, con 5 anos, a súa 'axudante de laboratorio'. Convenceuse de que, efectivamente, podía estudar ciencia, cando se topou cun gráfico baseado nas investigacións da notable astrónoma Cecilia Payne-Gaposchkin.

## Formación 
Feynman graduouse na Universidade de Oberlin. Máis tarde asistiu á Universidade de Siracusa, onde estudou teoría do estado sólido no departamento de física dirixido por Melvin Lax. Durante os seus anos de licenciatura, Feynman tomou un ano sabático para vivir en Guatemala, onde estudou a antropoloxía dos maias que alí viviron. Feynman finalmente conseguiu o seu doutoramento en física en 1958. A súa tese trataba sobre a  "absorción de radiación infravermella en cristais de estruturas reticulares tipo diamante".

No mesmo 2002, foille outorgada como distinción a Medalla ao Logro Excepcional da NASA.

## Notas
IÉSEG School of Management

A **IÉSEG School of Management** é unha escola de negocios con vocación internacional, con campus propios en Lille e La Défense.

## Descrición 
Esta institución foi fundada en 1964. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA.

A escola, cunha rede de 7.500 antigos alumnos.

## Notas 
## Ligazóns externas 
* Sitio oficial
Lincoln (álbum)

***Lincoln*** é o segundo álbum de estudio da banda estadounidense de rock alternativo They Might Be Giants, publicado o 25 de setembro de 1988 a través do selo Bar/None Records. O nome do disco vén do lugar onde pasaron a infancia de John Linnell e John Flansburgh, Lincoln, Massachusetts. Editáronse tres sinxelo do álbum: "Ana Ng", "They'll Need a Crane" e "Purple Toupee". Aparece na súa totalidade en *Then: The Earlier Years*, un recompilatorio de material dos primeiros tempos da banda.

## Listaxe de cancións 
## Notas
Ángeles Araújo

**María Ángeles Araújo Sánchez**, nada o 28 de febreiro de 1964 en Vigo, é unha xogadora de baloncesto galega retirada.

É nai da tamén xogadora de baloncesto María Pérez Araújo.

## Traxectoria 
Co equipo da selección feminina de baloncesto de España xogou o Campionato Europeo de Baloncesto Feminino en 1983.

## Notas 
## Véxase tamén 
### Ligazóns externas 
*Perfil de Ángeles Araújo na páxina da Federación Internacional de Baloncesto 
*Perfil de Ángeles Araújo na páxina da Selección Feminina Absoluta
La Órbita de Endor

***La Órbita de Endor*** (tamén coñecido coas siglas LODE) é un podcast español creado no 2011 dirixido e presentado por Antonio Runa. O programa atangue a ciencia ficción e a fantasía principalmente, sendo un dos podcasts con máis oíntes de España.

O podcast conta con tres clases de programas, estándar, monográfico e especial, e no ano 2020 estreou a súa tempada número 10.
 
## Nome 
O nome do podcast pode entenderse como unha dobre referencia ao fandom de fantasía e ciencia ficción: o planeta Endor da saga da *Guerra das galaxias* e tamén ó termo élfico Endor ou Endórë d*o Señor dos Aneis*. 

O proxecto chamouse inicialmente *Gate Tannhäuser* (*A Porta de Tannhäuser*) en honra ao famoso monólogo de Roy Batty, unha réplica da película *Blade Runner*, pero debido á dificultade de deletrear o título o nome foi cambiado.
## Proxecto LODE 
O podcast principal foi evolucionando co tempo, modificando e mudando a súa estrutura, calidade e lonxitude.

Ademais o podcast espallouse en novos subprodutos:
* **El legado de Endor (ELDE)**, o programa que xurdiu para substituír ao podcast principal durante o período estival, cun ton máis informal e mantendo a calidade do orixinal. 
* **Alternativa Loder**, podcast irmán máis distendido onde priman as novas e as opinións por riba da documentación e acóllense aqueles temas que non teñen cabida en LODE.
* **Balas sobre Endor**, gravacións dedicadas a analizar cine negro dirixido por El Coronel Kurtz.
***Endor`s cut**, programas que se centran na actualidade. 
***Endorians** neste spin-off de LODE analizan distintos títulos dende unha perspectiva diferente desglosando* teorías ou conceptos.
***Extraorbita**
***Hithorso`s jukebox**
##### Características
O podcast caracterizase por unha edición coidada, unha documentación extensa e tamén é recoñecida na podcastfera pola duración dos programas, sendo no comezo o habitual programas de 1 hora o hora e media e mesmo chegando en programas partillados ás case 16 horas como nos catro especiais de Superman (tempada 5, programas 17-19) ou as **20 horas** no especial á figura de Batman (tempada 3, programas 36-39)

## Recoñecementos e premios 
* Premio do Público ao **Mellor Podcast do 2013** entregado por  ASESPOD (Asociación de escuchas del podcasting)
* **Premios Ivoox 2019** categoría ocio, segundo finalista. 
* **Premios Ivoox 2021** categoría ocio, gañador.
* **Premios Ivoox 2022** categoría cine, gañador.
* **Premios Ivoox 2023** categoría cine, gañador.

## Notas 
## Véxase tamén 
### Ligazóns externas 
* Web oficial do podcast La Orbita de Endor  
* Descargas da plataforma iTunes para La Orbita de Endor  
* Descargas da plataforma iVoox para o podcast La Orbita de Endor  
* Páxina de inicio de La Orbita de Endor, Blogspot, aínda en uso